CELEX: 32018D0343
Language: el
Date: 2018-03-05 00:00:00
Title: Απόφαση (ΕΕ) 2018/343 του Συμβουλίου, της 5ης Μαρτίου 2018, για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας

9.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/1
            
         ΑΠΌΦΑΣΗ (ΕΕ) 2018/343 ΤΟΥ ΣΥΜΒΟΥΛΊΟΥ
   της 5ης Μαρτίου 2018
   για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186, σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:
   
               (1)
            
            
               Με την απόφαση 2005/781/ΕΚ (1), το Συμβούλιο ενέκρινε τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας (2) (η «συμφωνία»).
            
         
               (2)
            
            
               Η συμφωνία, σύμφωνα με το άρθρο XII αυτής, τίθεται σε ισχύ την ημερομηνία κατά την οποία αμφότερα τα συμβαλλόμενα μέρη έχουν αμοιβαία κοινοποιήσει εγγράφως την ολοκλήρωση των αντίστοιχων εσωτερικών διαδικασιών τους που απαιτούνται για την έναρξη ισχύος της συμφωνίας. Η συμφωνία ισχύει αρχικά για χρονική περίοδο πέντε ετών και δύναται να ανανεωθεί με συμφωνία των μερών μετά τη διενέργεια αξιολόγησης κατά το προτελευταίο έτος κάθε διαδοχικής περιόδου ανανέωσης.
            
         
               (3)
            
            
               Το Συμβούλιο, με την απόφασή του 2012/646/ΕΕ (3), ενέκρινε την ανανέωση της συμφωνίας για μία ακόμη πενταετία.
            
         
               (4)
            
            
               Η ανταλλαγή επιστολών μεταξύ των μερών, με ημερομηνία 14 Νοεμβρίου 2016 και 5 Ιανουαρίου 2017, επιβεβαίωσε το ενδιαφέρον τους για την ανανέωση της συμφωνίας για μία επιπλέον πενταετία.
            
         
               (5)
            
            
               Η ανανέωση της συμφωνίας θα πρέπει να εγκριθεί εξ ονόματος της Ένωσης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εκ μέρους της Ένωσης η ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας για μία ακόμη πενταετία.
   Άρθρο 2
   Ο Πρόεδρος του Συμβουλίου ορίζει το πρόσωπο ή τα πρόσωπα που είναι αρμόδια να κοινοποιήσουν στην κυβέρνηση της Ομοσπονδιακής Δημοκρατίας της Βραζιλίας, εξ ονόματοςτης Ένωσης, ότι η Ένωση έχει ολοκληρώσει τις εσωτερικές διαδικασίες της που απαιτούνται για την ανανέωση της συμφωνίας σύμφωνα με το άρθρο ΧΙΙ παράγραφος 2 της συμφωνίας.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 5 Μαρτίου 2018.
      
         
            Για το Συμβούλιο
         
         
            Ο Πρόεδρος
         
         N. DIMOV
      
   
   
      (1)  Απόφαση 2005/781/ΕΚ του Συμβουλίου, της 6ης Ιουνίου 2005, για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας (ΕΕ L 295 της 11.11.2005, σ. 37).
   
      (2)  ΕΕ L 295 της 11.11.2005, σ. 38.
   
      (3)  Απόφαση 2012/646/ΕΕ του Συμβουλίου, της 10ης Οκτωβρίου 2012, για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας (ΕΕ L 287 της 18.10.2012, σ. 4).